რიზეს ათათურქის მუზეუმი

რიზეს ათათურქის მუზეუმი (თურქ. Rize Atatürk Museum) — მუზეუმი რიზეში, თურქეთი. მდებარეობს რიზეს მუფთუს უბანში და ადგილობრივად ცნობილია როგორც მეჰმეთ მათარაჯის კონაქი. მდებარეობს ქალაქის სტადიონის აღმოსავლეთით და მთავარი გზის სამხრეთით. მუზეუმის შენობა არის სამსართულიანი, რომელიც 1921 წელს აშენდა. 1924 წელს მუსტაფა ქემალ ფაშამ (მოგვიანებით ათათურქმა), თურქეთის რესპუბლიკის დამფუძნებელმა, რიზეში ვიზიტისას ამ სახლში დაიდო ბინა. 1981 წელს, ათათურქის დაბადების 100-ე წლისთავზე, სახლის მფლობელებმა იგი რიზეს გუბერნატორობას გადასცეს ათათურქის მუზეუმად გამოსაყენებლად. მუზეუმი გაიხსნა 1985 წლის 27 დეკემბერს. პირველ სართულზე გამოფენილია წარწერები და საფლავის ქვები. მეორე სართულზე არის ტრადიციული ქსოვის ინსტრუმენტები და სხვა ეთნოგრაფიული ნივთები. მესამე სართულზე გამოფენილია ათათურქის მემორიალური ნივთები, როგორიცაა მისი პირადი ნივთები და ფოტოები თურქეთის დამოუკიდებლობის ომის შესახებ . სქოლიო